B4-0513, 0526, 0550 και 0553/98

Ψήφισμα σχετικά με τις δολοφονίες στην Κολομβία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την Κολομβία,

- έχοντας υπόψη τη δήλωση στην οποία προέβη στις 9 Απριλίου 1998 η Επιτροπή Ανθρωπίνων Δικαιωμάτων των Ηνωμένων Εθνών σχετικά με το απαράδεκτο επίπεδο ατιμωρησίας στην Κολομβία,

- έχοντας υπόψη τη Δήλωση για την Προστασία των Προασπιστών των Δικαιωμάτων του Ανθρώπου, η οποία εγκρίθηκε στην 54η σύνοδο της Επιτροπής Ανθρωπίνων Δικαιωμάτων,

- έχοντας υπόψη τη δήλωση της Ύπατης Αρμοστού για τα Δικαιώματα του Ανθρώπου των Ηνωμένων Εθνών, τη δήλωση του Προέδρου της 54ης συνόδου της Επιτροπής Ανθρωπίνων Δικαιωμάτων που συνήλθε στη Γενεύη, τη δήλωση του Γραφείου στην Κολομβία της Ύπατης Αρμοστείας των Ηνωμένων Εθνών για τα Δικαιώματα του Ανθρώπου, τις πολυάριθμες δηλώσεις εθνικών και διεθνών οργανώσεων και τις λαϊκές διαδηλώσεις στη Μπογκοτά,

A. καταθορυβημένο λόγω της βίαιης δολοφονίας του Eduardo Umaρa Mendoza, εξέχοντος νομικού και προασπιστή των δικαιωμάτων του ανθρώπου, τη 18η Απριλίου 1998 στη Μπογκοτά, 48 ώρες μετά τη δολοφονία της Marνa Arango Fonnegra, αποτελώντας έτσι, μαζί με το Jesϊs Marνa Valle Jaramillo, το τρίτο άτομο που σχετίζεται με την προάσπιση των δικαιωμάτων του ανθρώπου και δολοφονείται με φρικώδη τρόπο τους τελευταίους δύο μήνες,

Β. εκφράζοντας επίσης αποτροπιασμό για τη δολοφονία 21 ατόμων στις 4 Μαΐου 1998 στο Punta Alvira, καθώς και για τη δολοφονία, την επομένη ημέρα, οικογένειας χωρικών (πατέρα, μητέρας και 9 παιδιών) στην επαρχία του Santander,

Γ. λαμβάνοντας υπόψη ότι παραμένουν ατιμώρητες προηγούμενες δολοφονίες άλλων προασπιστών των δικαιωμάτων του ανθρώπου,

Δ. γνωρίζοντας ότι εκπονούνται ήδη νέοι κατάλογοι Κολομβιανών που απειλούνται με θάνατο, με αποτέλεσμα να δημιουργείται γενικό κλίμα πανικού, το οποίο εκμεταλλεύονται οι προωθούντες το «βρώμικο» πόλεμο,

Ε. λαμβάνοντας υπόψη ότι η συμφωνία μεταξύ της Ευρωπαϊκής Ένωσης και των χωρών του Συμφώνου των Άνδεων περιλαμβάνει μια δημοκρατική ρήτρα,

1. καταδικάζει εντονότατα τη δολοφονία του Eduardo Umaρa καθώς και τις δολοφονίες στο Punta Alvira και στο Santander, και διαβιβάζει τα συλληπητήριά του στους συγγενείς και φίλους των θυμάτων[semigr ]

2. καλεί το έκτακτο Εθνικό Συμβούλιο Ασφάλειας της Κολομβίας, το οποίο συνήλθε μετά τη δολοφονία του Eduardo Umaρa, να μη θεωρήσει ότι ολοκληρώθηκαν οι εργασίες του εάν δεν συλληφθούν και τεθούν στη διάθεση της δικαιοσύνης οι υπεύθυνοι[semigr ]

3. καλεί την κυβέρνηση της Κολομβίας να λάβει επείγοντα, αποτελεσματικά και προληπτικά μέτρα για να προστατεύσει και να διασφαλίσει τη συνέχιση της δράσης των προασπιστών των ανθρωπίνων, κοινωνικών και συνδικαλιστικών δικαιωμάτων και την ασφάλεια των χωρικών και των πολιτικών ηγετών[semigr ]

4. ζητεί την άμεση διάλυση των παραστρατιωτικών ομάδων και των Ενώσεων Επαγρύπνησης και Ιδιωτικής Ασφάλειας, που αποκαλούντο παλαιότερα «CONVIVIR»[semigr ]

5. καλεί την Επιτροπή να εκπονήσει και να υποβάλει στο Κοινοβούλιο έκθεση σχετικά με την κατάσταση των ανθρωπίνων δικαιωμάτων στην Κολομβία και την τήρηση της συμφωνίας μεταξύ της Ευρωπαϊκής Ένωσης και των χωρών του Συμφώνου των Άνδεων από τη χώρα αυτή[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση της Κολομβίας και το Γραφείο της Ύπατης Αρμοστείας για τα Δικαιώματα του Ανθρώπου των Ηνωμένων Εθνών.